ddrg/super_eurlex huggingface dataset:
Euroopa Liidu Teataja L 251 , 19/09/1984 Lk 0001 - 0223

Soomekeelne eriväljaanne: Peatükk 15 Köide 5 Lk 0003

Hispaaniakeelne eriväljaanne: Peatükk 13 Köide 17 Lk 0003

Rootsikeelne eriväljaanne: Peatükk 15 Köide 5 Lk 0003

Portugalikeelne eriväljaanne Peatükk 13 Köide 17 Lk 0003



Komisjoni direktiiv, 25. aprill 1984, millega kuuendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (84/449/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] kuuendat korda muudetud nõukogu direktiiviga 79/831/EMÜ, [2] eriti selle artikleid 19, 20 ja 21, ning arvestades, et: direktiivi 79/831/EMÜ artikli 3 lõikes 1 on sätestatud, et ainete ja valmististe füüsikalis-keemilised omadused, toksilisus ja ökotoksilisus määratakse kindlaks V lisas nimetatud meetodite järgi; 18. septembri 1979. aasta direktiivi 79/831/EMÜ artiklis 19 on sätestatud, et V lisa kuulub menetluse alla, millesse kaasatakse tehnika arenguga kohandamise komitee; arvesse tuleks võtta eelkõige neid meetodeid, mida on tunnustanud ja soovitanud pädevad rahvusvahelised organisatsioonid; käesoleva direktiivi sätted on kooskõlas komitee arvamusega, kelle ülesanne on kohandada ohtlike ainete ja valmististe tehniliste kaubandustõkete kõrvaldamist käsitlevad direktiivid tehnika arenguga, ON VASTU VÕTNUD KÄESOLEVA DIREKTIIVI: Artikkel 1 Käesolevaga asendatakse direktiivi 67/548/EMÜ V lisa käesoleva direktiivi lisa tekstiga. Artikkel 2 Liikmesriigid võtavad vastu käesoleva direktiivi järgimiseks vajalikud meetmed ja avaldavad need enne 1. juulit 1985 ning teatavad sellest viivitamata komisjonile. Nad kohaldavad neid meetmeid hiljemalt alates 1. juulist 1986. Artikkel 3 Käesolev direktiiv on adresseeritud liikmesriikidele. Brüssel, 25. aprill 1984 Komisjoni nimel komisjoni liige Karl-Heinz Narjes [1] EÜT L 196, 16.8.1967, lk 1. [2] EÜT L 259, 15.10.1979, lk 10. -------------------------------------------------- LISA Vt komisjoni direktiiv 88/302/EMÜ, EÜT L 133, 30.5.1988, lk 1, ja komisjoni direktiiv 92/69/EMÜ, EÜT L 383, 29.12.1992, lk 113. --------------------------------------------------
Euroopa Liidu Teataja L 208 , 03/08/1984 Lk 0058 - 0058

Soomekeelne eriväljaanne: Peatükk 9 Köide 1 Lk 0122

Hispaaniakeelne eriväljaanne: Peatükk 09 Köide 1 Lk 0170

Rootsikeelne eriväljaanne: Peatükk 9 Köide 1 Lk 0122

Portugalikeelne eriväljaanne Peatükk 09 Köide 1 Lk 0170



Kümnes nõukogu direktiiv, 31. juuli 1984, kumuleeruvaid käibemakse käsitlevate liikmesriikide õigusnormide ühtlustamise kohta: direktiivi 77/388/EMÜ muutmine — käibemaksu kohaldamine materiaalse vallasvara üürileandmise suhtes (84/386/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 99 ja 100, võttes arvesse 17. mail 1977 vastuvõetud kuuendat nõukogu direktiivi 77/388/EMÜ käibemaksudega seotud liikmesriikide õigusnormide ühtlustamise kohta — ühine lisandväärtusmaksusüsteem: ühtne maksubaas, [1] võttes arvesse komisjoni ettepanekut, [2] võttes arvesse Euroopa Parlamendi arvamust, [3] võttes arvesse majandus- ja sotsiaalkomitee arvamust [4] ning arvestades, et: eespool nimetatud direktiivi artikli 4 lõike 2 kohaselt võib materiaalse vallasvara üürileandmine olla majanduslik tegevus, mille suhtes kohaldatakse käibemaksu; eespool nimetatud direktiivi artikli 9 lõike 1 kohaldamine materiaalse vallasvara üürileandmise suhtes võib põhjustada olulisi konkurentsimoonutusi, kui üürileandja ja üürilevõtja asuvad eri liikmesriikides ja maksumäärad on nendes riikides erinevad; seetõttu on vaja sätestada, et teenuse osutamise kohaks on tarbija majandusliku tegevuse asukoht või tema on alaline tegevuskoht, kus teenust tarbitakse, või selle puudumisel koht, kus ta alaliselt või peamiselt elab; veokite üürileandmise puhul tuleks artikli 9 lõiget 1 järelevalvekaalutlustel rangelt kohaldada ja käsitleda teenuseosutaja majandusliku tegevuse asukohta selliste teenuste osutamise kohana, ON VASTU VÕTNUD KÄESOLEVA DIREKTIIVI: Artikkel 1 Direktiivi 77/388/EMÜ muudetakse järgmiselt: 1) artikli 9 lõike 2 punkt d jäetakse välja; 2) artikli 9 lõike 2 punkti e lisatakse järgmine taane: "— materiaalse vallasvara, välja arvatud igasuguste veokite üürileandmine."; 3) artikli 9 lõikes 3 asendatakse sõnad "ning materiaalse vallasvara üürileandmise" sõnadega "ja veokite üürileandmise". Artikkel 2 1. Liikmesriigid jõustavad käesoleva direktiivi täitmiseks vajalikud meetmed hiljemalt 1. juulil 1985. 2. Liikmesriigid teatavad komisjonile õigusnormidest, mis nad käesoleva direktiivi kohaldamiseks vastu võtavad. Komisjon teavitab sellest teisi liikmesriike. Artikkel 3 Käesolev direktiiv on adresseeritud liikmesriikidele. Brüssel, 31. juuli 1984 Nõukogu nimel eesistuja J. O'Keeffe [1] EÜT L 145, 13.6.1977, lk 1. [2] EÜT C 116, 9.5.1979, lk 4. [3] EÜT C 4, 7.1.1980, lk 63. [4] EÜT C 297, 28.11.1979, lk 16. --------------------------------------------------
Euroopa Liidu Teataja L 177 , 04/07/1984 Lk 0022 - 0022

Soomekeelne eriväljaanne: Peatükk 3 Köide 17 Lk 0204

Hispaaniakeelne eriväljaanne: Peatükk 03 Köide 31 Lk 0112

Rootsikeelne eriväljaanne: Peatükk 3 Köide 17 Lk 0204

Portugalikeelne eriväljaanne Peatükk 03 Köide 31 Lk 0112



Nõukogu direktiiv, 19. juuni 1984, millega muudetakse direktiive 64/432/EMÜ ja 72/461/EMÜ teatavate meetmete osas seoses suu- ja sõrataudi ja sigade vesikulaarhaigusega (84/336/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekuid, [1] võttes arvesse assamblee arvamusi [2] ning arvestades, et: direktiiv 64/432/EMÜ, [3] viimati muudetud direktiiviga 83/646/EMÜ, [4] sätestab tingimused, mida tuleb täita ühendusesiseseks kauplemiseks ettenähtud elusveiste ja -sigade tervishoiu osas; direktiiv 72/461/EMÜ, [5] viimati muudetud direktiiviga 83/646/EMÜ, sätestab tingimused, mida tuleb täita ühendusesiseseks kauplemiseks ettenähtud lihaloomade tervishoiu osas; kuni lõplike ühenduse meetmete kehtestamiseni suu- ja sõrataudi tõrjeks ja ilma et see piiraks lõplikku võetavat otsust, on vaja säilitada täiendava ajavahemiku jooksul direktiivi 64/432/EMÜ artiklites 4a ja 4b ja direktiivi 72/461/EMÜ artiklis 13 sätestatud ühenduse meetmed ajutise kaitsemeetmena traditsiooniliste kaubavoogude säilitamiseks, ON VASTU VÕTNUD KÄESOLEVA DIREKTIIVI: Artikkel 1 Direktiivi 64/432/EMÜ muudetakse järgmiselt. 1. Artikli 4a esimeses lõigus asendatakse "30. juuni 1984" kuupäevaga "31. detsember 1984". 2. Artikli 4b esimeses ja teises lõigus asendatakse "30. juuni 1984" kuupäevaga "31. detsember 1984". Artikkel 2 Direktiivi 72/461/EMÜ artiklis 13 asendatakse "30. juuni 1984" kuupäevaga "31. detsember 1984". Artikkel 3 Liikmesriigid jõustavad käesoleva direktiivi järgimiseks vajalikud õigusnormid hiljemalt 30. juunil 1984. Artikkel 4 Käesolev direktiiv on adresseeritud liikmesriikidele. Luxembourg, 19. juuni 1984 Nõukogu nimel eesistuja M. Rocard [1] EÜT C 249, 23.9.1982, lk 6 ja EÜT C 121, 5.5.1984, lk 7. [2] EÜT C 13, 17.1.1983, lk 211 ja EÜT C 172, 2.7.1984, lk 185. [3] EÜT 121, 29.7.1964, lk 1977/64. [4] EÜT L 360, 23.12.1983, lk 44. [5] EÜT L 302, 31.12.1972, lk 24. --------------------------------------------------
Euroopa Liidu Teataja L 339 , 27/12/1984 Lk 0026 - 0026

Soomekeelne eriväljaanne: Peatükk 3 Köide 18 Lk 0082

Hispaaniakeelne eriväljaanne: Peatükk 03 Köide 33 Lk 0049

Rootsikeelne eriväljaanne: Peatükk 3 Köide 18 Lk 0082

Portugalikeelne eriväljaanne Peatükk 03 Köide 33 Lk 0049



Nõukogu direktiiv, 11. detsember 1984, millega muudetakse direktiivi 71/118/EMÜ värske kodulinnulihaga kauplemist mõjutavate tervishoiuprobleemide kohta (84/642/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekut, [1] võttes arvesse assamblee arvamust, [2] võttes arvesse majandus- ja sotsiaalkomitee arvamust [3] ning arvestades, et: komisjon on teinud ettepaneku teatavate sätete muutmiseks nõukogu 15. veebruari 1971. aasta direktiivis 71/118/EMÜ värske kodulinnulihaga kauplemist mõjutavate tervishoiuprobleemide kohta, [4] viimati muudetud direktiiviga 84/186/EMÜ; [5] direktiivi 71/118/EMÜ artikli 14 lõikes 2 ja artikli 16a punktis a osutatud erandeid tuleks pikendada edasise läbivaatamise tingimusel; komisjon edastas 14. veebruaril 1979 nõukogule ettepaneku eesmärgiga jahutusmeetodi kasutamise laiendamiseks jahutatud olekus turustamiseks mõeldud rümpadele, ON VASTU VÕTNUD KÄESOLEVA DIREKTIIVI: Artikkel 1 Direktiivi 71/118/EMÜ muudetakse järgmiselt. 1. Artikli 14 lõige 2 asendatakse järgmisega: "2. Liikmesriikidel tuleks siiski lubada teha oma territooriumilt saadud ja seal turustamiseks mõeldud rümpade suhtes ettevõtetele taotluse korral erandeid lõike 1 nõuetest. Liikmesriigid, kes kasutavad lõikes 1 sätestatud erandeid, ei või keelata teistest liikmesriikidest samadel tingimustel saadud kodulinnuliha toomist oma territooriumile." 2. Artikli 14a lõikes 3 asendatakse "31. detsember 1978" kuupäevaga "1. jaanuar 1986". 3. Artikli 16a punkti a kolmas taane asendatakse järgmisega: - "erand I lisa V peatükis ettenähtud tapmise ja siseelundite eemaldamisega seotud sätetest siseelunditest osaliselt puhastatud või siseelunditest puhastamata kodulinnuliha tootmiseks. Nõukogu tutvub artiklis 16b ettenähtud läbivaatamise käigus tingimustega, mille puhul võib lubada ühendusesisest kauplemist esimeses lõigus osutatud lihaga;". 4. Lisatakse järgmine artikkel: "Artikkel 16b Nõukogu vaatab enne 15. augustit 1986 komisjoni ettepaneku põhjal kvalifitseeritud häälteenamusega läbi artikli 14 lõikes 2 ja artikli 16a punktis a sätestatud erandid. Kõnealuste erandite läbivaatamisel võetakse aluseks komisjoni aruanne, millele on lisatud asjakohased ettepanekud, mis võtavad arvesse kaasaegsete teadusuuringute järeldusi seda tüüpi tootmise pakutavate tagatiste kohta." Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembril 1984. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 11. detsember 1984 Nõukogu nimel eesistuja A. Deasy [1] EÜT C 65, 9.3.1979, lk 5. [2] EÜT C 140, 5.6.1979, lk 180. [3] EÜT C 247, 1.10.1979, lk 16. [4] EÜT L 55, 8.3.1971, lk 23. [5] EÜT L 87, 30.3.1984, lk 27. --------------------------------------------------
Euroopa Liidu Teataja L 154 , 13/06/1985 Lk 0048 - 0048

Soomekeelne eriväljaanne: Peatükk 3 Köide 18 Lk 0188

Hispaaniakeelne eriväljaanne: Peatükk 03 Köide 35 Lk 0109

Rootsikeelne eriväljaanne: Peatükk 3 Köide 18 Lk 0188

Portugalikeelne eriväljaanne Peatükk 03 Köide 35 Lk 0109



Komisjoni direktiiv, 22. mai 1985, millega muudetakse teist korda lisa direktiivis 79/117/EMÜ teatavaid toimeaineid sisaldavate taimekaitsevahendite turuleviimise ja kasutamise keelustamise kohta (85/298/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1978. aasta direktiivi 79/117/EMÜ teatavaid toimeaineid sisaldavate taimekaitsevahendite turule viimise ja kasutamise keelustamise kohta, [1] viimati muudetud nõukogu direktiiviga 83/131/EMÜ, [2] eriti selle artiklit 6, ning arvestades, et: teadus- ja tehnikaalaste teadmiste areng muudab vajalikuks teatud muudatuste tegemise direktiivi 79/117/EMÜ lisasse; tundub soovitav teatud ajutiste erandite kustutamine direktiivis kehtestatud keeldude seast, kuna vähem ohtlikud töötlemisviisid on nüüdseks kättesaadavad; kõik liikmesriigid on komisjonile teatanud, et nad ei kavatse edaspidi või enam neid erandeid kasutada; käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 79/117/EMÜ lisa järgmiselt. 1. Osas A "Elavhõbedaühendid": a) 2. punkti "Elavhõbe(1)kloriid (kalomel)" alapunkt c tunnistatakse kehtetuks; b) 5. punkti "Elavhõbeda alkoksüalküül- ja arüülühendid" alapunktide a ja b tekst tunnistatakse kehtetuks. 2. Osas B "Püsivad orgaanilised kloorühendid": a) 1. punkti "Aldriin" alapunkti a tekst asendatakse järgmise tekstiga: "Pinnase töötlemine Otiorrhynchus'e vastu konteinerites kasvatatavate dekoratiivtaimede peenardel"; b) 4. punkti "DDT" 2. tulba tekst tunnistatakse kehtetuks; c) 5. punkti "Endriin": aa) alapunkti a tekst asendatakse järgmisega: "akaritsiidina alpikannide puhul"; bb) alapunkt b tunnistatakse kehtetuks. Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 1. jaanuaril 1986. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 22. mai 1985 Komisjoni nimel asepresident Frans Andriessen [1] EÜT L 33, 8.2.1979, lk 36. [2] EÜT L 91, 9.4.1983, lk 35. --------------------------------------------------
Nõukogu direktiiv,

8. juuli 1985,

millega muudetakse direktiivi 83/181/EMÜ, mis käsitleb direktiivi 77/388/EMÜ artikli 14 lõike 1 punkti d rakendusala määratlust seoses teatavate kaupade käibemaksuvabastusega nende lõplikul importimisel

(85/346/EMÜ)

EUROOPA ÜHENDUSTE NÕUKOGU,

võttes arvesse Euroopa Ühenduse asutamislepingut, eriti selle artikleid 99 ja 100,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

direktiiviga 83/181/EMÜ [4] kehtestati kommertsmootorsõidukite kütusepaakides oleva kütuse minimaalne kogus, mis tuleb importimisel käibemaksust vabastada;

ühenduse sisepiiriületuste hõlbustamiseks tuleks algetapil nimetatud kogust suurendada selliste sõidukite puhul, mis on ette nähtud ja kasutatavad reisijateveoks ning sõitmiseks liikmesriikide vahel; teisel etapil peab nõukogu tegema komisjoni ettepaneku alusel kütusekoguse suurendamist käsitleva otsuse sõidukite suhtes, mis sõidavad liikmesriikide vahel ja mis on ette nähtud ning kasutatavad kaubaveoks,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 83/181/EMÜ muudetakse järgmiselt.

1. Artikkel 83 asendatakse järgmisega:

"Artikkel 83

Liikmesriigid võivad piirata maksuvabastuse kohaldamist kommertsmootorsõidukite standardsetes kütusepaakides oleva kütuse suhtes:

a) 200 liitrini sõiduki ja reisi kohta, kui sõiduk saabub kolmandast riigist;

b) kui sõiduk saabub teisest liikmesriigist:

- 200 liitrini sõiduki ja reisi kohta, kui sõiduk on ette nähtud ja kasutatav tasu eest või tasuta kaubaveoks,

- 600 liitrini sõiduki ja reisi kohta, kui sõiduk on ette nähtud ja kasutatav tasu eest või tasuta enam kui üheksa reisija vedamiseks, juht kaasa arvatud.

Vastavalt asutamislepingus sätestatud asjakohasele menetlusele teeb nõukogu komisjoni ettepanekul enne 1. juulit 1986 otsuse esimese lõigu punkti b esimeses taandes nimetatud sõidukite standardsetes kütusepaakides oleva ja tollimaksuvabalt üle piiri lubatava kütusekoguse suurendamise kohta."

2. Artikli 84 punkt a asendatakse järgmisega:

"a) rahvusvahelisi vedusid tegevad kommertsmootorsõidukid, mis saabuvad kolmandatest riikidest nende piirialale linnulennul maksimaalselt kuni 25 km kaugusele, kui vedu koosneb reisidest, mida teevad piirialal elu- või asukohta omavad isikud;".

Artikkel 2

Liikmesriigid võtavad käesoleva direktiivi järgimiseks vajalikud meetmed hiljemalt 1. oktoobriks 1985. Liikmesriigid teatavad neist viivitamata komisjonile.

Artikkel 3

Käesolev direktiiv on adresseeritud liikmesriikidele.

Brüssel, 8. juuli 1985

Nõukogu nimel

eesistuja

J. Santer

[1] EÜT C 95, 6.4.1984, lk 3.

[2] EÜT C 172, 2.7.1984, lk 15.

[3] EÜT C 248, 17.9.1984, lk 13.

[4] EÜT L 105, 23.4.1983, lk 38.

--------------------------------------------------
Euroopa Liidu Teataja L 168 , 28/06/1985 Lk 0049 - 0049

Soomekeelne eriväljaanne: Peatükk 3 Köide 18 Lk 0210

Hispaaniakeelne eriväljaanne: Peatükk 03 Köide 35 Lk 0182

Rootsikeelne eriväljaanne: Peatükk 3 Köide 18 Lk 0210

Portugalikeelne eriväljaanne Peatükk 03 Köide 35 Lk 0182



Nõukogu direktiiv, 12. juuni 1985, millega muudetakse direktiivi 77/99/EMÜ ühendusesisest lihatoodetega kauplemist mõjutavate tervishoiuprobleemide kohta (85/327/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 43 ja 100, võttes arvesse komisjoni ettepanekut, [1] võttes arvesse assamblee arvamust, [2] võttes arvesse majandus- ja sotsiaalkomitee arvamust [3] ning arvestades järgmist: kogemustest lähtuvalt on vaja lihtsustada direktiivi 77/99/EMÜ [4] (viimati muudetud direktiiviga 81/476/EMÜ [5]) A lisa II peatüki punkti 16; direktiivi 77/99/EMÜ A lisa II peatüki punktis 17 sätestatakse eelkõige, et igalt värske liha või lihatoodetega töötavalt isikult tuleb nõuda arstitõendit ning et kõnealust tõendit tuleb uuendada igal aastal; kogemusi silmas pidades on ilmselt vaja kohandada kõnealust sätet, ON VASTU VÕTNUD KÄESOLEVA DIREKTIIVI: Artikkel 1 Direktiivi 77/99/EMÜ muudetakse järgmiselt. 1. Artikli 22 teine lõik tunnistatakse kehtetuks. 2. A lisa II peatüki punktid 16 ja 17 asendatakse järgmistega: "16. Igal isikul, kes võib osutuda nakkuseallikaks eelkõige nakkusetekitajate kaudu, keelatakse töötada värske liha või lihatoodetega või neid käsitleda. 17. Igalt värske liha või lihatoodetega töötavalt või neid käsitlevalt isikult nõutakse arstitõendit, millega tõendatakse, et sellise töö tegemiseks puuduvad takistavad asjaolud. Arstitõendit uuendatakse igal aastal, välja arvatud juhul, kui artiklis 19 sätestatud korras tunnustatakse muud personali tervisekontrollikava, mis pakub samaväärseid tagatisi." Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuaril 1986. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Luxembourg, 12. juuni 1985 Nõukogu nimel eesistuja C. Degan [1] EÜT C 179, 7.7.1984, lk 9. [2] EÜT C 46, 18.2.1985, lk 94. [3] EÜT C 44, 15.2.1985, lk 7. [4] EÜT L 26, 31.1.1977, lk 85. [5] EÜT L 186, 8.7.1981, lk 20. --------------------------------------------------
Euroopa Liidu Teataja L 168 , 28/06/1985 Lk 0048 - 0048

Soomekeelne eriväljaanne: Peatükk 3 Köide 18 Lk 0209

Hispaaniakeelne eriväljaanne: Peatükk 03 Köide 35 Lk 0181

Rootsikeelne eriväljaanne: Peatükk 3 Köide 18 Lk 0209

Portugalikeelne eriväljaanne Peatükk 03 Köide 35 Lk 0181



Nõukogu direktiiv, 12. juuni 1985, millega muudetakse direktiivi 71/118/EMÜ värske kodulinnulihaga kauplemist mõjutavate tervishoiuprobleemide kohta (85/326/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekut, [1] võttes arvesse assamblee arvamust, [2] võttes arvesse majandus- ja sotsiaalkomitee arvamust [3] ning arvestades, et: kogemused on näidanud vajadust lihtsustada direktiivi 71/118/EMÜ, [4] viimati muudetud direktiiviga 85/324/EMÜ, [5] I lisa III peatüki punkti 11; direktiivi 71/118/EMÜ I lisa III peatüki punkt 12 sätestab eelkõige, et iga isik, kes töötab värske kodulinnulihaga, peab esitama arstitõendi, mida tuleb igal aastal uuendada; kogemuste alusel tuleks kõnealuseid sätteid kohandada, ON VASTU VÕTNUD KÄESOLEVA DIREKTIIVI: Artikkel 1 Direktiivi 71/118/EMÜ muudetakse järgmiselt. 1. Artikli 16a punkti b esimene taane jäetakse välja. 2. I lisa III peatüki punktid 11 ja 12 asendatakse järgmistega: "11. Värsket kodulinnuliha on keelatud töödelda ja käidelda isikutel, kes võivad seda saastata, eriti patogeensete ainetega. 12. Iga isik, kes töötleb või käitleb värsket kodulinnuliha, peab tööle asumisel tõendama arstitõendiga, et tal ei ole selliseks tööks vastunäidustusi. Arstitõendit tuleb igal aastal uuendada, välja arvatud juhul, kui artiklis 12a sätestatud korras on tunnustatud samaväärset tagatist andvat muud töötajate tervisekontrolli." Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuaril 1986. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Luxembourg, 12. juuni 1985 Nõukogu nimel eesistuja C. Degan [1] EÜT C 179, 7.7.1984, lk 7. [2] EÜT C 46, 18.2.1985, lk 94. [3] EÜT C 44, 15.2.1985, lk 7. [4] EÜT L 55, 8.3.1971, lk 23. [5] EÜT L 168, 28.6.1985, lk 45. --------------------------------------------------
Euroopa Liidu Teataja L 376 , 31/12/1985 Lk 0001 - 0001

Hispaaniakeelne eriväljaanne: Peatükk 06 Köide 3 Lk 0055

Soomekeelne eriväljaanne: Peatükk 6 Köide 2 Lk 0130

Portugalikeelne eriväljaanne Peatükk 06 Köide 3 Lk 0055

Rootsikeelne eriväljaanne: Peatükk 6 Köide 2 Lk 0130



Nõukogu direktiiv, 20. detsember 1985, millega muudetakse Hispaania ja Portugali ühinemise tõttu direktiivi 85/384/EMÜ, mis käsitleb arhitektuurialaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisõiguse ja teenuste osutamise vabaduse kasutamise hõlbustamiseks (85/614/EMÜ) EUROOPA ÜHENDUSTE NÕUKOGU, võttes arvesse Hispaania ja Portugali ühinemisakti, eriti selle artiklit 396, ning arvestades, et: Hispaania ja Portugali ühinemise tõttu tuleb teha teatavad muudatused direktiivi 85/384/EMÜ, [1] et tagada selle ühetaoline kohaldamine Hispaania Kuningriigis, Portugali Vabariigis ja muudes liikmesriikides; Hispaania ja Portugali ühinemislepingu artikli 2 lõike 3 kohaselt võivad ühenduse institutsioonid võtta enne ühinemist vastu ühinemisakti artiklis 396 nimetatud meetmed, mis jõustuvad ühinemislepingu jõustumise korral kõnealuse ühinemislepingu jõustumispäeval, ON VASTU VÕTNUD KÄESOLEVA DIREKTIIVI: Artikkel 1 "j) Hispaanias: - arhitekti ametlik kvalifikatsioon (título oficial de arquitecto), mille annavad välja haridus- ja teadusministeerium või ülikoolid, k) Portugalis: - diplom diploma do curso especial de arquitectura, mille annavad välja Lissaboni ja Porto kunstikoolid, - diplom diploma de arquitecto, mille annavad välja Lissaboni ja Porto kunstikoolid, - diplom diploma do curso de arquitectura, mille annavad välja Lissaboni ja Porto kunstikõrgkoolid, - diplom diploma de licenciatura em arquitectura, mille annab välja Lissaboni kunstikõrgkool, - diplom carta de curso de licenciatura em arquitectura, mille annavad välja Lissaboni tehnikaülikool ja Porto ülikool." Artikkel 2 Liikmesriigid võtavad käesoleva direktiivi täitmiseks vajalikud meetmed direktiivi 85/384/EMÜ artikli 31 lõikes 1 sätestatud tähtajaks. Artikkel 3 Käesolev direktiiv on adresseeritud liikmesriikidele. Brüssel, 20. detsember 1986 Nõukogu nimel eesistuja R. Krieps [1] EÜT L 223, 21.8.1985, lk 15. --------------------------------------------------